Die kampstaanplekke is goed geleë met groen gras en baie bome langs 'n klein dam. Die ablusies is basies, maar skoon en netjies. Zita is baie vriendelik en tegemoetkomend. Baylie die vriendelike hond hou jou geselskap deur die naweek en dit was groot pret om te sien hoe speel sy met die perde en die voëls. Ons sal beslis weer gaan. Vat net warm klere vir die aande.
Mnr. Maritz was hulpvaardig om 'n pin laat op 'n reënerige Vrydagaand te stuur, toe ons in Phudjidithaba verdwaal het. Die blyplek beskik oor asemrowende uitsigte en 'n soort rustigheid wat stedelinge baie nodig het. Die kombuis was goed ingerig en ons het lekker gebly.
Gearriveer in 'n donderstorm laat die aand, geen buiteligte, maar die uitsig die volgende môre het ons asem weggeslaan. Sal definitief vir 'n naweek wil gaan en nie net oornag nie.
Dis 'n pragtige plekkie, baie netjies en die mense is baie vriendelik. Ons het dit baie geniet en sal beslis weer gaan. Baie dankie.
Die omgewing waar mens bly is baie mooi en baie rustig. Ons het in die Mayfly en Stonefly gebly en dié hutte het die nodige goed gehad, maar die matras kan dalk 'n bietjie opgradeer word. Ons het die rustigheid en uitsig vreeslik geniet.
Die plekkie is baie goed toegerus en alles wat mens nodig het is daar. Dit was baie koud en nat toe ons oorgeslaap het en dit sou nogal lekker gewees het as daar hout in die huisie was vir 'n kaggelvuurtjie.
Die Hunters Hut is baie eenvoudig, maar die rustige omgewing en waarde vir geld maak dit beslis die moeite werd.
Baie lekker gebly dankie, regtig vriendelike mense, baie netjiese gastehuis. Sal vir seker aanbeveel vir enige iemand.
Di Bus Stop bied lekker avontuur vir die kinders en die plaasomgewing is vir hulle baie lekker. Die koffiepot is baie netjies en heerlik, met 'n lekker warm kaggel. Die gasheer en gasvrou is baie vriendelik en hulpvaardig. Die restaurant en winkel is gerieflik naby en het alles wat 'n mens nodig het. Sal Di Bus Stop vir seker aanbeveel.
Die Koffiepot was skoon en netjies gewees. Die kaggel in die sitkamer het 'n rustige atmosfeer geskep. Dankie vir die hout wat afgelewer is! Lanklaas die sterre so helder gesien.
Ons hoop ons sien julle sommer gou weer. Ja, in die winter moet die hout loop vir die kaggelvuurtjie.
Dit was alles wat ons wou hê. Ons hut was netjies, met alles wat ons kon benodig vir 'n selfsorg-eenheid. Ons gashere is warm, vriendelike mense. Die natuurskoon was asemrowend en so lekker stil. Het ons 2 dae bly vreeslik geniet en sal beslis weer teruggaan. Die pap en kaiings saam met 'n lekker koppie moerkoffie met kondensmelk is 'n moet.
Die ligging is pragtig, maar die plek kort baie aandag en skoonmaak en bietjie duur vir dit wat jy kry!
As jy ontevrede was met die diens sou ek graag, dat jy dit met my opneem sodat ek iets daaraan kon doen aangesien ons gewoonlik goeie reaksie kry van goeie diens. Ek sal verseker ingaan op die saak met die werkers wat daar skoongemaak het. Alhoewel ek weet dat daar van ons werkers nie opgedaag het, die naweek toe julle hier was nie. Jammer as dit enige ongerief veroorsaak het.
Enige tyd sal ek Di Bus Stop aanbeveel .Baie maklik om te vind, rustige area met die noodsaaklikste by jou. Lekker staproetes in die omtrek en die dorp is nie te ver nie. Welgedaan op ’n perfekte wegbreekplek.
Hul adverteer aktiwiteite wat nie meer bestaan. Die stap na die grotte toe was baie teleurstellend en vuil van die rommel. Die ligging is mooi, maar dis al wat positief is. Verblyf was okay. Die dame by die ontvangs is baie deurmekaar en nie baie behulpsaam nie.
Ons sukkel op die oomblik met ons perde en kan vir 'n tyd nie die perderitte aanbied nie. Dit is egter op ons pamflette gedruk aangesien dit gedruk was voor ons met die perde gesukkel het. Toeriste kan maar morsig wees, ons het daardie dag nie skoongemaak by die grot nie. Ek vra om verskoning vir die ongerief.
Die braaiplekke is oud en afgeleef. Dit moet afgebreek en meer modern oorgebou word. Die kragpunte is ingebou in die sykante van die braaiplekke en dus nie baie veilig nie. Al die storte het nie 'n stortgordyn nie. Twee het halwe sinkplaatdekking as waterskerm. Dus word die vloere papnat en het 'n gly gevaar vir bejaarde mense. Die rubbermatte in die storte is regtig vrot en moet vervang word. Dit is maar minimale kostes.
Heerlike eenheid wat toegerus is met alles wat jy nodig het vir 'n dag of 2 se verblyf. Dit voel nes kamp maar jy hoef nie 'n tent op te slaan of 'n matras op te blaas nie! Pragtige uitsig en tussen die berge.
Die kamer is knus en die vuurherd 'n pluspunt. Die omgewing is asemrowend mooi en die stilte is baie nodig. As jy wil rus is hierdie die plek om te wees. Clarens is naby om te gaan rondloop, die Golden Gate park is baie mooi. Die vriendelikheid by die bus is tasbaar, selfs die honde laat mens tuis voel.
Was maklik om te kry. Verblyf en geriewe was goed. Net een klein probleempie: daar is nie aanwysings waar die verblyf is nie. Daar is 'n klein bordjie oorkant die pad tussen die bome. Maar ek sien dit na 2 oproepe en na ek direksies gekry het. As jy na 4 die middag daar opdaag, is als toe en geen direksie/bordjie wat die ingang na die verblyf aandui nie.
Baie lekker plekkie om in te bly. Sal dalk net voorstel dat Fisher's Man Hut ook sy eie braaiplekkie kry, dalk ook 'n vaste een soos die ander klein eenheid. Die mikrogolf maak ook nie warm nie. Verder baie lekker gebly. Sal vir seker weer gebruik maak van die eenheid.
Dit is reeds in ons beplanning om 'n vaste braai in te bou. Jy moes ons laat weet het van die mikrogolf ons kon dit dadlik vir jou vervang het. Hoop om julle gou weer te sien.
Baie dankie vir 'n heerlike naweek! Sal dit beslis vir enigeen aanbeveel wat op soek is na rustigheid en lekker ontspan. Sal definitief weer kom kuier.
Dit was 'n lekker rustige naweek. Clarens is 'n pragtige dorpie, jammer ons het die sneeu gemis. Sal weer kom kuier.
Ek sal dit enige tyd aan be veel vir 'n huweliksherdenking vir 'n paartjie wat van die buitelewe hou en nie in weelde wil bly nie. Pragtige uitsigte met 'n plaasgevoel. Jakkalse wat roep in die aande met sterrehemel wat met jou praat. Ek sal dit sterk aanbeveel want dit is bekostigbaar vir die algemene man op straat.
Ons het baie lekker gebly. Ablusieblok kort bietjie aandag maar die kampterrein is regtig baie mooi en netjies. Die eienaars is baie vriendelik en behulpsaam. Ons sal weer daar gaan kamp.
Ek is baie jammer oor die ketel. Ek sal daarop let dat die dames wat die huisies diens, seker maak dat die ketels mooi skoon is. Dit sou goed wees as mense dadelik probleme onder ons aandag kan bring sodat ons onmiddellik iets daaraan kan doen.
Het die kampterrein vreeslik geniet. Dit is baie mooi na gekyk. Jy kry 'n mooi uitsig oor die berge en lekker rustige atmosfeer onder die bome. Sal vir seker weer daarso gaan kamp.
Daar was nie elektrisiteit in die huisie waarin ons gebly het nie. Daar was die Saterdagaand tot die Sondagoggend geen water nie. Die badkamers is onplesierig en die toilette flush nie ordentlik nie.
Dit is 'n fantastiese plek. Julle sal my gerus daar sien elke jaar! En die moerkoffie en kondensmelk en kaaskoek was regtig uit die boonste rakkie. Fantasties!
Ligging van kamp het al ons verwagtinge oortref. Dis 'n rustige en stil kampterrein net buite pragtige Clarens langs die Golden Gate. Die ablusie is baie basies en mans en vrouens deel. Was darem skoon. Enigste rede dat die kampplek nie almal se behoeftes sal bevredig nie. Ons gesin sal wel enige tyd weer gaan!
Dit is vir seker die mooiste omgewing waarin ons nog oorgebly het. Die plek is baie skoon en netjies. Die dubbelbespreking op die eerste aand en die eenheid wat sonder water was laat egter 'n bitter smaak in die mond. Dit is baie versag met alles wat die tweede dag reggestel is en was dit heerlik om daar te wees. Besoekers kan gewaarsku word teen die pad na die eenhede en kampterrein wat nie regtig vir 'n motor gaanbaar is nie. Die dame by ontvangs was baie apologeties en hulpvaardig en het alle probleme soos genoem uitgesorteer. Met presiese aandag aan besprekings en seker te maak van alle dienste by eenhede is werkend sal dit 'n wonderlike ervaring wees om in die pragtige natuurskoon te kan bly. Die verblyf was ook heerlik privaat.